Diari Oficial de la Generalitat Valenciana


Sumari del DOGV 8823, del 29-05-2020 (2020/3755)

Notificació de la sentència dictada en el procediment de modificació de mesures contenciós número 597/2019.
-----------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3755


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures contenciós número 597/2019. [2020/3755]  
Procediment: Família. Modificació mesures supòsit contenciós 000597/2019  
Part demandant: Beatrice Arhikhan  
Part demandada: Jeff Balagun Akhalu  
En el judici de referència s'ha dictat la Sentència de data 26 de febrer de 2020, la dispositiva diu literalment  
Dispositiva  
Estime en part la demanda presentada, he de modificar les mesures acordades en la Sentència dictada el 2 de novembre de 2015 en el procediment de MM 1463/14, únicament en els següents punts:  
  
1r. S'atribueix a la mare l'exercici exclusiu de la pàtria potestat, sobre la persona menor \*\*\*.  
L'exercici exclusiu de la pàtria potestat implica que la mare, podrà sense comptar amb el consentiment del pare, adoptar totes les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general qualsevol tràmit administratiu que ordinàriament requeriria autorització de tots dos progenitors.  
2n. S'atribueix a la mare la guarda i custòdia de la persona menor \*\*\*.  
3r No es fixa règim de visites a favor del pare.  
4t. S'assenyala la quantitat de dos-cents euros (200 ?) mensuals en concepte d'aliments en favor de la persona menor, quantitat que el pare ingressarà els primers 5 primers dies de cada mes en el compte que designe de la mare, que s'actualitzarà anualment conforme a les variacions de l'IPC, i haurà d'abonar cada progenitor el 50 % de les despeses extraordinàries que puguen ocasionar la menor, en els termes expressats en el fonament sisé.  
No s'aprecien motius per a imposar les costes processals a cap dels litigants.  
  
Notifiqueu aquesta resolució a les parts i feu-los saber que és susceptible d'un recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. Serà necessària la prèvia consignació de 50 euros, en el compte de consignacions i depòsits d'aquest Jutjat, sense el requisit del qual no s'admetrà a tràmit el recurs -disposició addicional 15 de l'LOPJ modificada per la Llei orgànica 1/2009 de 03.11.2009).  
  
Una vegada siga ferma aquesta resolució, remeteu-ne un testimoniatge al Registre Civil, on consta inscrit el naixement de la persona menor per a inscriure l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i signe.  
Publicació: donada i publicada va ser l'anterior sentència, es va publicar en la manera prevista en l'article 212 de la Llei d'enjudiciament civil. En done fe.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència a Jeff Balagun Akhalu.  
  
Elx, 13 de març de 2020.- El lletrat de l'Administració de justícia: Antonio Salar Andreu.